**1.St-413/2013**

****

**REPUBLIKA HRVATSKA**

**TRGOVAČKI SUD U SPLITU**

**Split, Sukoišanska 6**

**Z A K LJ U Č A K**

Trgovački sud u Splitu, po stečajnom sucu Velimiru Vukoviću kao sucu pojedincu, u stečajnom postupku nad stečajnim nad dužnikom NEFERANOVIĆ d.o.o. u stečaju Split, Bilice II br.46 2.,OIB: 29092582253, dana 23. prosinca 2016. godine

z a k lj u č i o j e

I. Određuje se treće ročište za prodaju u stečajnom postupku uz odgovarajuću primjenu odredbi Ovršnog zakona nekretnina stečajnog dužnika, i to:

Stambeno-poslovne zgrade, poluotvorenog skladišnog prostora i otvorenog skladišnog prostora –dvora, na čest.zem. 2802, čest.zem. 2805/5 i čest.zem. 2805/9, ZU 5286 k.o. Split u stečajnom postupku uz odgovarajuću primjenu odredbi Ovršnog zakona koje se odnose na nekretnine.

Cijena predmetnih nekretnina utvrđuje se u iznosu od 1.424.486,00 EUR-a što na dan procjene vještaka prema srednjem tečaju EUR/kn iznosi 10.669.401,00 kn.

 Založno pravo na ovim nekretninama upisano je u korist Credo banka d.d. u stečaju Split.

Predmetne nekretnine mogu se prodavati i u dijelovima kao samostalne cjeline i to:

* stambeno poslovni objekt, površine 650,36 m2, po cijeni od 803.319,00 EUR odnosno 6.055.418,00 kn;
* poluotvoreni skladišni prostor, površine 1.253,25 m2, po cijeni od 525.111,00 EUR odnosno 3.958.286,00 kn; i
* otvoreni skladišni prostor-dvor, površine 3.226,00 m2, po cijeni od 451.640,00 EUR odnosno 3.404.462,00 kn.

II. NAČIN PRODAJE:

 Nekretnine pobliže označene u toč. I. zaključka prodavat će se u stečajnom postupku usmenom javnom dražbom.

Ročište za prodaju održat će se pred stečajnim sucem u zgradi Trgovačkog suda u Splitu, Sukoišanska br. 6, sudnica broj 1/Prizemlje, dana 25**. siječnja 2017. godine u 09,30 sati.**

 2 **1.St-413/20113**

III. Ovaj zaključak o prodaji objavit će se na mrežnoj stranici- e oglasna ploča. Trgovačkog suda u Splitu, te oglas o prodaji u dnevnom tisku.

Ročište će se održati i ako na njemu sudjeluje samo jedan ponuditelj.

Stečajni upravitelj će Hrvatskoj gospodarskoj komori Zagreb i Visokom trgovačkom sudu Republike Hrvatske u Zagrebu dostaviti podatke o nekretninama koje su predmet prodaje.

IV . UVJETI PRODAJE:

1. Nekretnine koje su predmet prodaje slobodne su od osoba i stvari trećih osoba.
2. Vrijednost nekretnina utvrđena je u iznosu koji je naveden u toč. I. zaključka.
3. Nekretnine iz toč. I. zaključka prodavat će se na trećem ročištu za dražbu po cijeni koja je toč. 1 zaključka i ispod te cijene ne mogu se prodati na trećem ročištu.

Ako se nekretnine ne prodaju na trećem ročištu za prodaju po utvrđenim vrijednostima na narednim ročištima za prodaju mogu se prodati za nižu vrijednost koju zaključkom odredi stečajni sudac.

1. Sve poreze i pristojbe u svezi s prodajom nekretnina snosi kupac.
2. Kao kupci mogu sudjelovati sve osobe koje prema važećim propisima u Republici Hrvatskoj mogu stjecati vlasništvo na nekretninama koje su predmet prodaje i koje su najkasnije do 25. siječnja 2017. godine uplatile osiguranje u iznosu od 10 % od utvrđene vrijednosti nekretnina koje su predmet prodaje na račun sudskog depozita Trgovačkog suda u Splitu **pri Hrvatskoj Poštanskoj Banci d.d. Zagreb broj: IBAN: HR1623900011300000664, model: HR:02** s naznakom za spis 1. St-413/2013 i dokaz o tome predočile stečajnom sucu prije početka dražbe, ili stečajnom sucu prilože bankarsku garanciju bonitetne banke na prvi poziv za navedene iznose osiguranja.

Punomoćnici ponuditelja mogu sudjelovati na dražbi samo uz ovjerenu specijalnu punomoć.

Sudionicima dražbe koji ne uspiju u nadmetanju osiguranje odnosno bankarska garancija vratit će se odmah nakon zaključenja javne dražbe.

1. Kupac je dužan uplatiti postignutu kupovinu u roku od 30 dana računajući od dana pravomoćnosti rješenja o dosudi na račun sudskog depozita Trgovačkog suda u Splitu pri Hrvatskoj Poštanskoj Banci d.d. Zagreb broj: IBAN: HR1623900011300000664, model: HR:02 s naznakom za spis 1. St-413/2013.

Ako kupac u naprijed navedenom roku ne položi kupovinu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se

3 **1.St-413/2013**

troškovi nove prodaje i naknaditi razlika između kupovine postignute na prijašnjoj prodaji i novoj prodaji.

 Nekretnine će se rješenjem o dosudi dosuditi kupcu koji ponudi najpovoljniju cijenu.

Nekretnine će se dosuditi i kupcima koji su ponudili nižu cijenu prema veličini ponuđene cijene, ako kupci koji su ponudili veću cijenu ne polože kupovinu u roku iz toč. IV. 6. ovog zaključka.

1. Osoba koja ima zakonsko ili ugovorno pravo prvokupa ima prednost pred najpovoljnijim ponuditeljem ako odmah po zaključenju dražbe izjavi da imovinu kupuje uz iste uvjete.
2. U rješenju o dosudi nekretnina sud će odrediti da se nakon pravomoćnosti tog rješenja i nakon što kupac položi kupovinu u zemljišnim knjigama upiše u njegovu korist pravo vlasništva na dosuđenim nekretninama te izvrši brisanje prava i tereta na nekretnini koji prestaju njihovom prodajom.
3. Nakon pravomoćnosti rješenja o dosudi nekretnina i nakon što kupac položi kupovinu sud će donijeti zaključak o predaji nekretnina kupcu čime kupac stupa u posjed nekretnina.
4. Prodaja se obavlja po načelu „viđeno – kupljeno“, što isključuje sve naknadne prigovore kupca.
5. Osobe zainteresirane za kupnju mogu razgledati nekretnine koje su predmet prodaje svakim radnim danom po prethodnom dogovoru sa stečajnim upraviteljem Bože Guvo, Split, Smiljanićeva 2. mob.br: 099 7810-923. Kod stečajnog upravitelja može se dobiti na uvid sva raspoloživa dokumentacija koja se odnosi na nekretnine koje su predmet prodaje.

Obrazloženje :

 Rješenjem ovog suda br. St-413/2013 od 02. listopada 2014. godine otvoren je stečajni postupak nad stečajnim dužnikom NEFERANOVIĆ d.o.o. u stečaju Split, Bilice II br.46 2.,OIB: 29092582253. Istim rješenjem za stečajnog upravitelja imenovan je Bože Guvo dipl. oec. iz Splita, Smiljanićeva 2.

 Rješenjem ovog suda br. 1.St-413/2013 od 11. srpnja 2016. godine, a temeljem odredbi čl. 164 Stečajnog zakona, (Narodne novine br. 44/96, 29/99, 129/00, 123/03, 82/06,116/10 i 25/12 ), određena je prodaja imovine stečajnog dužnika NEFERANOVIĆ d.o.o. u stečaju Split, Bilice II br.46 2.,OIB: 29092582253 i to nekretnina označenih u toč. I. ovog zaključka, u stečajnom postupku uz odgovarajuću primjenu odredbi Ovršnog zakona.

Kako predmetne nekretnine nisu prodane na drugom dražbenom ročištu koje je održano 11.listopada 2016.godine, sud je uz suglasnost stečajnog upravitelja cijenu za

 4 **1.St-413/2013**

predmetne nekretnine umanjio za 10% u udnosu na cijene iz zaključka od 07.rujna 2016.godine, uz mogućnost prodaje nekretnina u dijelovima koji predstavljaju samostalnu cijelinu, prema procijeni vještaka Ante Zekan, ing. graditeljstva iz Splita od 05.prosinca 2016.godine.

 Slijedom navedenog, a sukladno odredbama čl. 97, čl. 98, čl. 99, čl. 100, čl. 101 i čl. 149 st. 1 Ovršnog zakona, (Narodne novine broj 112/12) u svezi s čl. 164 i čl. 165 Stečajnog zakona, trebalo donijeti ovaj zaključak.

U Splitu, 23. prosinca 2016. godine.

 S U D A C

 Velimir Vuković

POUKA O PRAVNOM LIJEKU: Protiv ovog zaključka nije dopuštena žalba.

DNA:

1. Stečajnom upravitelju
2. Mrežna stranica e-oglasna ploča sudova